cyanic-selkie/wikianc huggingface dataset:
కోలాటం
జడ కోలాటం
కేవలం ఒక ప్రదర్శనగా మాత్రమే గాక కోలాటంలో "జడకోపు కోలాటం" అనే ప్రత్యేకమైన అంశం ప్రేక్షకులను ఆశ్చర్యచకితుల్ని చేస్తుంది. ఆటగాళ్ళందరూ సమసంఖ్యలో సాధారణంగా ఒక చింతచెట్టు క్రింద ఆడేటప్పుడు ఆ చింత చెట్టుకు పైనున్న కొమ్మకు ఆటగాళ్లు ఎంత మంది వున్నారో అన్ని తాళ్లు కడతారు. అన్ని సరి సంఖ్యలో మాత్రమే వుండాలి. ప్రతి ఒక్కరు ఒక తాడును పట్టుకుని గుండ్రంగా తిరుగుతూ (రెండు పక్షాలుగా చీలుతారు). లయ ప్రకారం రెండు భాగాలుగా నిలబడిన ఒకరి స్థానం నుంచి మరోకరి స్థానంలోకి ఒకరి తర్వాత మరొకరు వరుసక్రమంలో మారుతూ తిరగడంతో ఈ తాళ్ళన్నీ ఒక క్రమ పద్ధతిలో అల్లబడిన జడ లాగా ఎంతో సుందరంగా కనబడుతుంది. జడను ఎలా అల్లారో అలాగే మరలా వ్వతిరేక దిశలో ఆడి తిరిగి విడదీస్తారు. ఈ జడకోపు కోలాటం ఓ అద్భుతమైన నాట్య విశేషం. ఒక వేళ ఈ ఆటలో ఏదేని అపశృతి జరిగితే అనగా ఎవరైనా లయ తప్పితే క్రమ పద్ధతిలో అల్లిన ఆ జడలో తెలిసి పోతుంది ఎవరు తప్పుచేశారనని. తిరిగి విడదీసేటప్పుడు కూడా అదే తప్పును చేసి ఆ జడను విడగొట్టాలి. అది మరింత క్లిష్టమైన ప్రక్రియ. తప్పు జరిగిన సమయం అతి జాత్రగా గుర్తుపెట్టుకొని ఆ జడను విడదీసేటప్పుడు అదే తప్పును చేస్తే (వ్యతిరేఖ దిశలో) ఆ జడ విచ్చుకుంటుంది. అలా చేయకపోతే ఆ జడ అనేక దారాలు కలిగి వున్నందున చిక్కుబడి పోతుంది. ఆటలో అడుగులు తడబడకుంటే జడ చాల అందంగా తయారవుతుంది. ఆ తర్వాత దాన్ని వ్వతిరేక దిశలో ఆడి విడదీస్తారు. అది అద్బుతమే. కాని మొదట ఎవరైనా ఒక చిన్న తప్పు చేస్తే .... ఎవరు తప్పు చేసారని ఆ దారం పట్టుకున్న వ్వక్తి అని తెలిసి పోతుంది. కాని ఆ తప్పు చేసిన వ్వక్తి ఆ జడను విడదీసేటప్పుడు వ్వతిరేక దిశలో ఆడుతునప్పుడు, మొదట చేసిన తప్పును అదే సమయానికి చేస్తే ఆ జడ సులభంగా విడి పోతుంది. లేకుంటే ఆ జడ ఆ తర్వాత అనేక చిక్కుముడులు పడిపోతుంది. ఇందులో విశేషమేమంటే...... తప్పును చేయడం మానవ సహజం.... కాని ఆ తప్పును సరిదిద్దు కోవడం మంచి పద్ధతి. ఈ జడ కోలాటంలో ఎన్ని అడుగులకు తర్వాత తప్పు జరిగింది, తెలుసుకోవాలి. వ్వతిరేక దిశలో ఆడుతున్నప్పుడు దాన్ని గుర్తుంచుకొని అన్ని అడుగుల తర్వాత అదే తప్పుడు అడుగు వేస్తే ఆ దారం సక్రమం అయి అల్లిన జడ యదాతధంగా విడిపోతుంది. ఇందులో ఒక ప్రాముఖ్యత ఉంది. 'తప్పులు అందరు చేస్తారు దాన్ని సరిదిద్దుకున్న వాడే గొప్ప  అనే సందేశం వున్నది. దానికి ఇది మంచి ఉదాహరణ. తప్పటడుగు వేసినవాడు ఏ సమయంలో తప్పటడుగు వేశాడో గుర్తుపెట్టుకొని అదే సమయానికి అదే తప్పుచేసి సమం చేస్తే ఆ అల్లబడిన జడ సులభంగా విడిపోతుంది. లేదా..... మొదట తప్పుచేసి తిరిగి సక్రమంగా చేస్తే ఆ జడ అనేక చిక్కు ముడులతో తయారయి ప్రేక్షకుల దృష్టిలో అవమానము పాలౌతారు. కనుక తప్పడడుగు వేసి జడను సరిగా అల్లక పోయాడనే నిందకన్నా దాన్ని అదే తప్పు చేసి విడదీసేటప్పుడు అదే విధంగా ఆడితే అది విడిపోతుంది. ఇలా చేయడం అంత సులభం కాదు. కాని కొందరు నిష్ణాతులు కావాలని తప్పు చెసి .... వ్వతిరేక దిసలో అదే తప్పును చేసి ఆటను సరి చేసి తమ గొప్ప తనాన్ని నిలబెట్టుకుంటారు. అదే గొప్ప విషయం. ఎలాగైతేనేమి ఈ జడ కోలాటము అత్యంత క్లిష్టమైన ప్రక్రియ. దీనిని చూసి తరించ వలసినదే. ఆటలు, బజనలు, నాట్యాలు, వంటి అనేక విధానాలలో అత్యంత సంక్లిస్టమైనది ఈకోలాటమె. సాధారణ కోలాటాలు ..... మామూలె... చాల నృత్యాల లాగ వుంటాయి. ఈ జడకోపు కోలాటలు మాత్రమే అత్యంత క్లిస్టమైనవి........ అసధారణమైనవి,.
ఆడటం, పాడటం
ఆటలో ఆసక్తి కలిగిన కొంత మంది ఆట గాళ్ళు బృంద నాయకుని అధీనంలో బృందంగా ఏర్పడి, కోలాట నృత్యాన్ని నిర్వహిస్తారు. ముంకారంగా నిలబడతారు. ముందుగా ఇష్టదేవతా ప్రార్థన చేస్తారు. వారు ప్రదర్శన ఇచ్చే స్థలాన్ని గరిడీ అని పిలుస్తారు. వలయంగా నిసుచున్న కళాకారులు ఇద్దరు చొప్పున ఒకరి కొకరు ఎదురుగా నిలబడతారు. వారు పట్టుకున్న చిరుతలను లయబద్దంగా కొడతారు. వేగాన్ని పెంచడానికి జట్టు నాయకుడు ఇట్తయ్యకుడు దద్ధిమితా అనడంతో లయ, తాళం మారిపోయి వలయంలో వున్న వారు కొందరు లోపల వలయంగానూ, మిగిలినారు నెలుపలి వలయంగానూ మారుతారు.
ఆట మొదలు
అప్పటితో ఆట ప్రారంభం అవుతుంది. ఇద్దరు ఇద్దరు కలిసి పట్టుకున్న పుల్లలను విడి విడిగా చేతుల్లోకి తీసుకుని కొట్టడంతో ఆట ప్రారంభమౌతుంది. అప్పుడు జట్టు నాయకుడు లయను సరి జేస్తాడు. కొన్ని ప్రాంతాలలో తాకా, తాకా, తాకా తాకా, తాకా తయ్యకు దిద్దిమి అని లయను సరిదిద్దుతాడు. మరి కొన్ని ప్రాంతాల్లో ఆకిటదిమిధిమిం, ధిమితధిమిధిం అంటూ ఎంత మంచి గురుడు గొరికేనే అనీ మరి కొన్ని ప్రాంతాలలో లాలి, లాలి, లాలి, లాలి....... లిలాయలో, లలిలాలి, లిలోయి లో లలీ, లాలి, ఎలాయ్ లో అని మరికిన్ని ప్రాంతాలలో కోలు, కోలు, కోలే, కొలన, కోలు, కోలోయ్, కోలు, కోలు, కోలే కోలన్న కోలు, కోలోయి అని లయను సరిదిద్ధుతారని వెంకటేశ్వర్లు గారు తమ జానప విజ్ఞానంలో వివరించారు.
ఇలా లయను సరిదిద్దిన తరువాత ఒక పాటను ప్రారంభిస్తారు. ఆ పాటతో పాటే ఒక కోపును మొదలు పెడతారు. పాట పూర్తి అయిన తరువాత ఆ కోపులోనే సంవాద రూపంలో వున్న మరొక పాటతో ఉసెత్తు కుంటారు. ఉపెత్తు కోలాటం మారిన తరువాత ఆటను, పాటను ఇట్తయ్యకు తచ్చిజిత్త అని జట్టు నాయకు డిచ్చిన ముక్తాయింపుతో నిలుపు చేసి తరువాత ఇంకో పాటను, ఇంకో కోపును ప్రారంభిస్తారు. ఇలా బాగా అలసిపోయే వరకూ కోపులు ఆడి, ఆ రోజుకు కోలాట ప్రక్రియను ముగిస్తారు. ఇదీ కోలాట మూల రూపం.
కోలాటానికి కొన్ని కావాలి
కోలాట ప్రక్రియకు, జట్టు, జట్టు నాయకుడు, ఆటగాడు, గరిడి, లుద్ది, కోపు, ఎత్తుగడ, ఉసెత్తు, ముక్తాయింపు, ఇంతే గాక కోలాట కర్రలు, గజ్జెలు, అందెలు, కొరడా, వాయిద్యాలు, వెలుగు సాధనాలు కోలాటానికి పనికి వచ్చే వస్తువులు.;జట్టు జట్టు నాయకుడు. కోలాటం ఆడే ఆట గాళ్ళందరినీ కలిపి జట్టు అంటారు. జట్టు అంటే గుంపు లేక సమూహము అని అర్థం చెపుతారు. ఈ జట్టులోని ఆట గాళ్ళు జట్టు నాయకుడు వుంటారు. జట్టులో సభ్యులు సరి సంఖ్యలోనే వుంటారు. బృంద సభ్యులందరూ గురువు చెప్పే మాటకు కట్టుబడి క్రమశిక్షణతో మెలగుతారు. జట్తు నాయకుణ్ణి కోలన్న పంతులనీ, పెన్నుద్దఅనీ, ముందు పాటగాడనీ, అయ్యవారనీ, మేళగాడనీ వివిధ పేర్లతో పిలుస్తారు. గరిడీ ఏర్పాటు చేయడానికి, ఆట ముగించటానికీ, జట్టు నాయకుడిచ్చే సంజ్ఞలమీదే ఆధారపడి వుంటుండి. గరిడీకి స్థలాన్నీ నిర్ణయించడం లోనూ, ప్రారంభించడంలోనూ ప్రారంభించడానికి సమయం నిర్ణయించడానికి ఆయకకే అధికారం.
జట్టు నాయకుడు..............లయ, తాళం, పాటలు, ఆట బాగా తెలిసిన వాడై యుండాలి. వికలాంగులు జట్టు నాయకుడుగా పనికిరాడు. ఆరోగ్యవంతుడైన వానినే జట్టు నాయకునిగా ఎన్నుకుంటారు. కోలాట ల్జయ ప్రదానికి జట్టు నాయకుడే ముఖ్యుడు. ఆటగాళ్ళు ఇరవై మంది నుంచి, నలబై మంది వరకూ వుంటారు. వీరు సరి సంఖ్యలోనే వుంటారు. ప్రతి ఆటగాడూ రంగు రంగుల కోల కర్రలతో, కాళ్ళకు గజ్జెలతో, రంగు రంగుల చొక్కాలతో, పంచెలతో చూడ ముచ్చటగా వుంటారు. సామాన్యంగా వెలుపల గాని, గ్రామ మద్యలో వున్న ఖాళీ స్థలాల్లో గాని గరిడిని ఏర్పాటు చేస్తారు. సారిగా హుషారుగా, ఎగురుతూ, పాడుతూ, పాట కనుకూలంగా అడుగులు వేస్తూనే కోలాటం వేయటాన్ని ఉసెత్తుకోవటం అంటారు. దీనినే త్వరితం ఉసి.... దుడుకు అని కూడ అంటారు. ఇలా ఆటలో ఉసెత్తు కోవడం ప్రేక్షకులను ఎంతో ఆనందపరుస్తుంది.
ముక్తాయింపు
ముక్తాయింపు అంటే పాట, ఆట, ఒక దశకు చే5రిన తరువాత ఆటను తెగగొట్టడం అంటారు. సామాన్యంగా ఇతతయ్యకు తాధిమిత, అనే చరణాన్ని గాని, ............ కిటకిట తయ్యకు తద్ధిమిత అనే చరణాన్ని గాని వాడుతారు. ఈ చరణాన్ని ముక్తాయింపు చరణం అంటారు. తరువాత మరొక ఎత్తుడలో మరొక పాట, మరలా ఉసి, తరువాత ముక్తాయింపు., ఇలా కోపు కోపుకు ఎత్తుగడ, ఉసెత్తు ముక్తాయింపులు వుంటాయి.
రాత్రి ప్రదర్శనం
రాత్రి, పగలూ కొలాట ప్రదర్శనాలు జరుగుతూ వుంటాయి. ముఖ్యంగా రాత్రి ప్రదర్శనంలో గరిడి మధ్యలో ఒక పొడవైన కర్రను పాతి, పెట్రోమాక్సు లైటును పెడతారు. ఆ కాంతిలో బృందమంతా కనబడుతుంది. పూర్వం వెలుతురు కోసం కాగడాలనూ, ఆముదపు దీపాలనూ, కిరసనాయిలు పెద్ద బుడ్లునూ వాడే వారు. ఇప్పటికీ మారు మూల పల్లెల్లో ఈ నాటికీ ఈ విధానాన్ని అనుసరిస్తున్నారు.
ఆటగాళ్ళ అలంకరణ
సమసంఖ్యలో అందరూ, అన్ని త్రాళ్ళు పట్టుకుని గుండ్రంగా నిలుస్తారు. వీరు రెండు పక్షాలుగా చీలుతారు. రెండు పక్షాలకూ ఇద్దరు నాయకు లుంటారు.వారు లయ  ప్రకారం రెండు భాగాలుగా నిలబడిన కేంద్రం నుంచి మరో కేంద్రానికి ఒకరి తరువాత మరొకరు వరుస క్రమంలో తిరిగడంతో ఈ త్రాళ్ళన్నీ అల్లబడిన జడలాగా ఎంతో సుందరంగా కనబడుతుంది. ఇలా జడను అల్లడం ప్రారంభించి, జడ పూర్తి అయ్యే వరకూ పాట పాడుతూ అల్లుతూనే వుంటారు. ఈ అల్లికలోఈ ఒక్కరు తప్పుగా నడిచినా జడ చిక్కైపోతుంది. అందు వల్ల ప్రతి ఒక్కరూ వరుస తప్పకుండా నిపుణతతో జడను అల్లుతారు. ప్రారంబంలో ఈ జడను అల్లడం నిదానంగా సాగుతుంది. తరువాత అతి వేగంగా అల్లబడుతుంది. ఈ వేగంలో కోలాట నృత్యం ప్రేక్షకులకు ఆశ్చర్యాన్ని కలిగిస్తుంది. ఇలా జడ కోపు పూర్తి అయిన తరువాత అందరూ ఒక పుష్పాకారంలో దగ్గరకు చేరుకుంట్ఘారు. ఆ తరువాత జడను ఎలా అల్లుతారో అలాగా మరలా ఎదురు తిరిగి జడను విడదీస్తారు. జడను అల్లినంత కష్టం వూడదీయటంలో వుండదు. విడదీయటం అతివేగంగా జరుగుతుంది. ఈ విధానం ఎంతో కనుల పండువుగా వుంటుంది.
జడకోపులో బాలికలు
ముఖ్యంగా జడకోపు కోలాటం బాలికలు వేయడం ఎంతో ఆనందంగా వుంటుంది. బాలికల్లో ఒకే ఎత్తు కలిగిన వారిని కోలాటానికి ఎంచు కుంటారు. అందరూ వాలు జడలు వేసి రంగు రంగుల పూలు ధరిస్తారు. ఒకే రంగు గల లంగాలు, చొక్కాలు తొడుగుతారు. రంగు రంగుల కోలాటపు చిరుతలు ధరించి వలయాకారంగా తిరుగుతూ వుంటే ఇంద్ర లోకంలో దేవతలు నృత్యం చేస్తున్నారా అనిపిస్తుంది. గొంతులు కలిసిన ఇద్దరు బాలికలు పాట ప్రారంభిస్తే దళంలోని బాలిక లందరూ ఒక్కసారిగా, గుమ్ముగా అందుకుంటారు. ఇలా పాడే బృందగానం, చెవుల కెంతో ఇంపుగా వుంటుంది. వీ జడ కోపు ప్రదర్శనం శాస్త్రయుక్తమైన భరతనాట్యంలో ఒక భాగంగా కనిపిస్తుంది. ఈ కోలాట నృత్యాన్ని ఒక వ్వాయామ క్రీడగా, ప్రతి సాయంత్రమూ డ్రిల్లు క్లాసులో వేయిస్తూ వుండే వారు. బాలికల కోలాటంలో ఆ రోజుల్లో ఇలా పాట పాడుతూ వుండేవారు.వటపత్రంబులు కోయుదు మా.. చందన గంధము తీయుదు మా సఖియాజాక్షి మెడ పూయుదు మా కోలాటంబులు వేయుదు మా కోరిక తీరంగా మనము.
ఈ విధంగా బాలికలు పాటలు పాడుతూ నృత్యం చేస్తూ ప్రేక్షకులందర్నీ ముగ్దుల్ని చేస్తారు. అలాగే మరి ఒక పాట గరుడాచల యక్షగానాన్ని చెంచులక్ష్మి - నరసింహ స్వామి సంతానాన్ని పోలిన పాట తెలంగాణా కోలాటంలో భార్యా భర్తల మధ్య జరిగే సంఘర్షణను సంవాద రూపంలో చిత్రిస్తారు.
కోలాట పాటలు=== ======
ఒక్కడే రామప్పనాయుని కొక్కడే కుమారుడంట
కోలు కోలన్న చెలియ మేలుకోలన్న ||కోలు||
కొందరీవాలే కొసరలేనురా
అందరీవాలే అడుగలేను కొందరీవాలే కొసరలేను
మాచిరెడ్డిపల్లె (వల్లూరు)
మాచిరెడ్డిపల్లె, వైఎస్ఆర్ జిల్లా వల్లూరు మండలానికి చెందిన రెవెన్యూయేతర గ్రామం. ఈ గ్రామంలో నెలకొనియున్న శ్రీ లక్ష్మీ నరసింహస్వామివారి వార్షిక తిరునాళ్ళు, ప్రతి సంవత్సరం, ఫాల్గుణమాసంలో, ఫాల్గుణశుద్ధ త్రయోదశి, చతుర్దశి, పౌర్ణమినాడు, 3 రోజులపాటు వైభవంగా నిర్వహించెదరు. పౌర్ణమిరోజున ఉదయం, మూలవిరాట్టుకి అభిషేకాలు నిర్వహించెదరు. స్వామివారికి చందన అలంకారం చేస్తారు. వివిధహోమాలు, పూర్ణాహుతి నిర్వహించెదరు. ఉత్సవ విగ్రహాలకు కళ్యాణం నిర్వహించెదరు. ఈ కళ్యాణోత్సవం తిలకించేటందుకు పరిసర గ్రామాలనుండి భక్తులు విశేషంగా వచ్చెదరు. గ్రామంలో పండుగ వాతావరణం నెలకొంటుంది. కళ్యాణం అనంతరం భక్తులకు పెళ్ళిభోజనం వడ్డిస్తారు. ఈ సందర్భంగా, గ్రామంలో ఎడ్లబండ్ల లాగుడు పోటీలు నిర్వహించి, గెలిచినవాటికి బహుమతులందజేస్తారు.
కోలాటం
ఒకనితోన ఓగులుచేసీ వరమాల్లే అడుగలేను ||అందరీ||
ఎడాది కొకపొట్టీ వుగాది పండగా
ఉగాది పండగ ఎచ్చానికీ ఏమీలేదు
పచ్చల సమరబాకు కుదురించు స్వామి||అందరీ||
చిన్నవానిది పెండ్లయింది అడుగున నాకు సిగ్గయితుంది||అందరీ||
పాడి ఎమము పట్టెమంచము
చిలుకుతాడు చేపించుస్వామి||అందరీ||
ముచ్చుట కోగిటి కుచ్చాలు దండా
ముంజేతి కొగటి వెండికడిమూ
బండసరము సన్నసవరము చాలుస్వామి||అందరీ||
బామరో పూలమ్మే దాన్ని పిలువరాదమ్మా ||అమ్మారో||
పచ్చయప్ప కళాశాల
పచ్చయప్ప కళాశాల (ఆంగ్లం: Pachaiyappa's College) మద్రాసు లోని ప్రాచీనమైన విద్యా సంస్థ. ఇది 1842 సంవత్సరంలో పచ్చయప్పా ముదలియార్ వీలునామాను అనుసరించి స్థాపించబడింది.
కోలాటం
వీపున విరజాజు లేమొ కలిగిన వాడమ్మ
పచ్చయప్ప కళాశాల
నేపథ్యం
పచ్చయ్యప్ప కళాశాలను విద్యాదాత పచ్చయప్ప మొదలియార్ తన వీలునామాలో విద్యాదానం కొరకు కేటాయించిన సొమ్ముతో నిర్మించారు. పచ్చయప్ప మరణానంతరం వారు వ్రాసిన విల్లుకు వ్యతిరేకంగా, పచ్చయప్ప దానధర్మాలకు కేటాయించిన లక్షలాది రూపాయల సొమ్మును వారసులు తినివేశారు. ఈ నేపథ్యంలో బ్రిటీష్ ఈస్టిండియా కంపెనీ చెన్నై సుప్రీంకోర్టు అడ్వకేట్ జనరల్ కాంప్టన్, ఆయన అనంతరం వచ్చిన మరొక అడ్వకేట్ జనరల్ నార్టన్ పచ్చయప్ప దానధర్మాలకు కేటాయించిన సొమ్మును న్యాయపరంగా వెలికితీయించారు. ఆ వెలికి తీసిన సొమ్మును పచ్చయప్ప వీలునామా మేరకు ధర్మకార్యాలకు ఖర్చుచేసేందుకు 1832లో ధర్మకర్తల బోర్డు ఏర్పాటుచేశారు. ఆ బోర్డులో పోలీసు సూపరింటెండెంటు, దాత వెంబాకం రాఘవాచార్యులు అధ్యక్షునిగా, విద్యాదాత కోమలేశ్వరం శ్రీనివాస పిళ్ళై ఒకానొక ధర్మకర్తగా ఉన్నారు. 1842లో వెంబాకం రాఘవాచార్యులు మరణించాకా అప్పటి నుంచి శ్రీనివాసపిళ్ళై అధ్యక్షుడై 1852లో తాను మరణించేవరకూ కొనసాగారు. ఈ క్రమంలోనే ఆ ధర్మనిధితో పచ్చయప్ప కళాశాలను నిర్మించారు.
కోలాటం
కాలిన కాలందీయేమొ కలిగిన వాడమ్మ
పచ్చయప్ప కళాశాల
ప్రముఖులైన పూర్వ విద్యార్ధులు
కళాశాల అధికారిక వెబ్‌సైట్ లో చాలా మంది ప్రముఖ పూర్వవిద్యార్థులను పేర్కొన్నారు. వారిలో కొందరు:
బయటి లింకులు
వర్గం:సంస్థలు వర్గం:విద్యాలయాలు వర్గం:1842 స్థాపితాలు వర్గం:తమిళనాడు విద్యాసంస్థలు
కోలాటం
కముగుట్ల కొండమింద కలిసి నా స్వామి చిన్నిదో చిన్నిదాన్నిరో
వజ్రాలు తెచ్చి వాగిట్లోనేపోసి
వదినా మరదండ్లతో వాదొచ్చ రాజా ||చిన్నిదో||
పగడాలు తెచ్చి వాగిట్లో నేపోసి
పగడాలుతెచ్చి పంచలోనేపోసి
బావమరదలతో బాదొచ్చరాజా ||చిన్నిదో||
ముత్యాలుతెచ్చి మునికొంగులోపోసి
ముండమోపులతోన వాదొచ్చ రాజా||చిన్నిదో||
దావులో గూకోని దోసిలొగ్గుకోని
దోవూరి దోరబిడ్డ గురికాలుపాలాయ ||చిన్నిదో||
బయటి లింకులు
వర్గం:జానపద కళారూపాలు వర్గం:ఆటలు
సుబ్బరాజు
సుబ్బరాజు పేరు కలిగియున్న ఇతర వ్యాసాలు:
వర్గం:పుంలింగ పేర్లు
కుడితి
కుడితి అనగా బియ్యములోనగువాని కడుగు నీరు అని అర్థము. అదేవిధముగా సామాన్యముగా వంటింటిలో (పల్లెల్లో) వృధా ద్రవ పదార్థాలన్నీ... మిగిలిన వంటలు, కూరలు మొదలగు వన్నీ ఒక తొట్టెలో వేసి పశువులకు పెడతారు దానినే కుడితి అని అంటారు
కుడుచు = అనగా త్రాగు, లేదా తిను అని అర్థం. దాని నుండి పుట్టిన మాటే కుడితి.
కుడితి: సంబంధించిన సామెతలు:
వర్గం:పశుపోషణ
ముర్తుజా బేగ్
ముర్తుజా అలీ బేగ్ ( 8 నవంబరు 1941 - 17 జూలై 2015) తెలంగాణకు చెందిన భారత మాజీ క్రికెటర్. 1958, 1971 మధ్యకాలంలో హైదరాబాదు, ఆక్స్ఫర్డ్ విశ్వవిద్యాలయం క్రికెట్ జట్ల తరపున ఫస్ట్ క్లాస్ క్రికెట్ ఆడాడు.
జననం
ముర్తుజా 1941, నవంబరు 8న తెలంగాణలోని హైదరాబాదులో జన్మించాడు.
క్రీడారంగం
ముర్తుజా 1958-59లో జరిగిన రంజీ ట్రోఫీలో హైదరాబాదు క్రికెట్ జట్టు తరఫున మిడిల్ ఆర్డర్ బ్యాట్స్‌మన్‌గా తొలిసారిగా క్రికెట్ లోకి అడుగుపెట్టాడు. ఆ సీజన్‌లో ఒకసారి, 1959-60లో మూడుసార్లు ఆడాడు.
హైదరాబాదులోని ఉస్మానియా విశ్వవిద్యాలయంలో చదివిన తరువాత ఆక్స్ఫర్డ్ లోని న్యూ కాలేజీకి వెళ్ళాడు. 1961, 1964 మధ్యకాలంలో ఆక్స్ఫర్డ్ విశ్వవిద్యాలయం తరపున 28సార్లు క్రికెట్ ఆడి, 27.53 సగటుతో 1349 పరుగులు చేశాడు. 1962లో డెర్బీషైర్‌పై 103 పరుగుల అత్యధిక స్కోరు చేశాడు. కేంబ్రిడ్జ్ విశ్వవిద్యాలయంతో జరిగిన వార్షిక మ్యాచ్‌లో అతను మూడుసార్లు ఆడాడు; 1962లో అతని సోదరుడు అబ్బాస్ కూడా జట్టులో అడాడు, ఇన్నింగ్స్ మొదటి బంతికి ఆక్స్ఫర్డ్ మొదటి వికెట్ కోల్పోయిన తరువాత ఇద్దరూ కలిసి రెండవ వికెట్ కు 72 పరుగుల భాగస్వామ్యాన్ని పంచుకున్నారు.
భారతదేశానికి తిరిగి వచ్చి 1965-66, 1970-71 మధ్యకాలలో హైదరాబాదు క్రికెట్ జట్టు తరఫున ఆడాడు. 1966-67లో హైదరాబాదు క్రికుట్ జట్టు తరపున ఆంధ్రా క్రికెట్ జట్టుతో ఆడినపుడు అత్యధిక స్కోరు 83 పరుగులు చేసి, రిటైర్డ్ హర్ట్ గా వెనుదిరిగాడు.
మరణం
తన భార్య దిల్నాజ్‌తో కలిసి హైదరాబాద్‌లోని బంజారా హిల్స్‌లో నివసిస్తున్న ముర్తుజా 2015 జూలై 17న తన స్వగృహంలో మరణించాడు.
బయటి లింకులు
వర్గం:1941 జననాలు వర్గం:2015 మరణాలు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:తెలంగాణ క్రికెట్ క్రీడాకారులు
ఉపపాండవులు
ఉప పాండవులు ద్రౌపదికి పాండవుల వలిన కలిగిన సంతానం. వీరు మహాభారత యుద్ధం తరువాత ద్రోణకుమారుడు ఐన అశ్వత్థామచే సంహరించబడ్డారు.
వీరి పేర్లు
త్రేతాయుగపు కాలంనాటి హరిశ్చంద్రుని సత్యవ్రత దీక్షను పరీక్షించాలని విశ్వామిత్రుడు అతని రాజ్యము, భార్య, పిల్లలు కట్టు బట్టలతో సహా వదిలి పొమ్మని ఆదేశిస్తాడు. ఈక్రమంలో రాణిపై చేయికూడా చేసుకుంటాడు. ఆ సమయంలో పరమ వీరులయిన అయిదుగురు సైనికులు/రక్షకభటులువిశ్వామిత్రుని చర్యకు మండిపడి అతనిచర్యలను ఖండిస్తారు. దీనికి ఆగ్రహం చెందిన విశ్వామిత్రుడు మీకు ఈ జన్మలో మోక్షం రాకపోవుకాక అని శపిస్తాడు. భీతిల్లిన ఆ రక్షకభటులు మునివర్యుని శాంతింపజేసి, శాపానికి విరుగుడు ప్రసాదించమని వేడుకుంటారు. శాంతించిన విశ్వామిత్రుడు మీరు వచ్చేజన్మలో ఏ బంధాలు ఏర్పడక ముందే చనిపోవుదురు. తర్వాతి జన్మలో పాండవుల పుత్రులుగా జన్మించి ఏ తప్పు చేయనప్పటికీ అశ్వథ్థామ చేతిలో నిద్రించే సమయంలో మరణించి మోక్షం పొందుతారు అని అభయమిస్తాడు. (వారిని చంపిన అశ్వథ్థామ రహస్యం తల్లి అయిన ఉత్తర గర్భంలో ఉన్న పరిక్షిత్తుకు (అభిమన్యుని కుమారునికి) తెలుస్తుంది. ఈ విషయంతెలుసుకున్న అశ్వథ్థామ ఆ గర్భస్థ శిశువును హతమార్చాలని కూడా చూస్తాడట. కానీ శ్రీకృష్ణుడుకాపాడతాడని ఇంకొక కథ ఉంది) ఆ విధంగా పుట్టిన వారే ఉప పాండవులు....
కురుక్షేత్ర సంగ్రామంలో ఉపపాండవుల శౌర్యాన్ని గూర్చి పెక్కు ప్రస్తావనలు ఉన్నాయి. ఆరవనాటి యుద్ధంలో కౌరువులు భీమ దృష్టద్యుమ్నులపై ఒక్కుమ్మడిగా విరుచుకుపడ్డారు. అప్పుడు పాండవుల పుత్రులు ఐదుగురూ అసమానమైన పరాక్రమం చూపి కౌరవులను పరుగులు తీయించారు. ముఖ్యంగా నకులుని కొడుకు శతానీకుని ప్రతాపం అందరినీ మెప్పించింది. పదహారవరోజు యుద్ధంలో ప్రతివింధ్యుడు విజృంభించి తోమరంతో కౌరవ వీరుడైన చిత్రసేనుని చంపేశాడు. ప్రతివింధ్యుని ఎదిరించిన కౌరవసేన పలాయనం చిత్తగించింది.
ఉపపాండవుల మరణం సౌప్తిక పర్వంలో చెప్పబడింది. "అపాండవం" చేస్తానని దుర్యోధనునికి మాట యిచ్చిన అశ్వత్థామ ఈశ్వరదత్తమైన ఖడ్గంతో పాండవసేనపై రాత్రిపూట దాడిచేశాడు. ప్రతివింధ్యున్ని అడ్డంగా నరికేశాడు. శ్రుతసోముడి గొంతు కోసేశాడు. శ్రుతకర్ముడి తల నరికి మెండాన్ని కాలితో తన్నాడు. శతానీకుని, శ్రుతసేనుని తల నరికేశాడు. ఇలా అశ్వత్థామ, కృతవర్మ, కృపాచార్యుడు కలిసి ధృష్టద్యుమ్నుడి శిబిరంలో సమస్త సేనను ఘోరంగా చంపేశారు.
విజయశ్రీని వరించామని సంతోషంగా ఉన్నపాండవులకు జరిగింది తెలియగానే వారు ఒక్కమారు మ్రాన్పడిపోయారు. అన్నదమ్ముల శవాలను, పుత్రుల శవాలను చూసి ద్రౌపది గొల్లుమంది. భీమార్జునులు అశ్వత్థామను పట్టుకొన్నారు. గురుపుత్రుడన్న కారణంగా చంపకుండా అతని తలపైనున్న సహజ సిద్ధమైన మణిని తీసుకొని వదిలేశారు.
మూలాలు
వర్గం:పురాణ పాత్రలు వర్గం:మహాభారతం
తుమ్మల రమాదేవి
తుమ్మల రమాదేవి వ్యాపారవేత్త, తెలుగు టెలివిజన్ ఛానెళ్ళ నిర్వాహకురాలు. ఆమె ప్రారంభించి నడిపిస్తున్న వనిత టీవీ ప్రత్యేకించి మహిళల కోసం నడుపుతున్న ఛానెళ్ళలో భారతదేశంలోకెల్లా మొదటిది. ఎన్టీవీ, భక్తి టీవీ, వనిత ఛానెళ్ళను నిర్వహిస్తున్న రచన టెలివిజన్ నెట్వర్క్స్ లో ఆమె డైరెక్టర్.
వ్యక్తిగత జీవితం
రమాదేవి గుంటూరులో జన్మించింది. ఆమె డబుల్ ఎం.ఎ., ఎల్.ఎల్.బి., ఎం.బి.ఎ. చదివింది. 2006 వరకు ఈ డిగ్రీలు, పోస్టు గ్రాడ్యుయేషన్ కోర్సులు చదువుకున్నది. మీడియా రంగంలో పనిచేయడం ప్రారంభించాకా చదువుకు విరామం ఇచ్చింది. భర్త తుమ్మల నరేంద్ర చౌదరి ఎన్ టీవీ, భక్తి ఛానెళ్ళ వ్యవస్థాపకుడు, రచన టెలివిజన్ నెట్ వర్క్స్ అధినేత. వారి కుమార్తె రచన కూడా మీడియా నిర్వహణలోనే పనిచేస్తున్నది.
వనిత ఛానెల్
2009లో భారతదేశంలో మహిళలకే ప్రత్యేకించిన తొలి టెలివిజన్ గా వనిత టీవీ ప్రారంభించింది. ఈ ఛానెల్ నిర్వహణ బాధ్యతలు పూర్తిగా రమాదేవి వహించింది. వనిత ఛానెల్ కార్యక్రమాలు పలు టీవీ నంది, యునిసెఫ్, లాడ్లీ మీడియా పురస్కారాలు వంటి అవార్డులు సాధించాయి. లాభనష్టాలకు అతీతంగా వనిత ఛానెల్ నడుపుతోంది. "మహిళలు కేవలం వినోద సాధనాలకు ఆదాయమార్గాలుగా మాత్రమే మిగిలిపోతున్న వైనమే... వారి కోసం ప్రత్యేక ఛానెల్ ఆలోచన కలిగించింది" అన్నది వనిత ఛానెల్ ఏర్పాటు వెనుక రమాదేవి ఆలోచన.
మూలాలు
వర్గం:గుంటూరు జిల్లా మహిళా వ్యాపారవేత్తలు
బిజ్వాసన్ శాసనసభ నియోజకవర్గం
బిజ్వాసన్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం సౌత్ వెస్ట్ ఢిల్లీ జిల్లా, దక్షిణ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. బిజ్వాసన్ నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
లిబర్టీ షూస్ లిమిటెడ్
లిబర్టీ షూస్ లిమిటెడ్ అనునది భారతదేశానికి చెందిన ఒక పాదరక్షలు తయారు చేసే సంస్థ.
చరిత్ర
1954 లో నెహ్రూ చే స్థాపించబడ్డ సహకార పాదరక్షల తయారీదారు మూసివేసే దశలో ఉన్నప్పుడు హర్యానా లోని కర్నాల్కు చెందిన గుప్తాలు సొంతం చేసుకున్నారు. ఆ సమయంలో కేవలం ఒక విదేశీ సంస్థ (బాటా) యొక్క ఉత్పత్తులపై ఆధారపడిన సగటు భారతీయ వినియోగదారునికి స్వేచ్ఛ ఇవ్వాలన్న ఉద్దేశంతో దీనికి ఈ పేరు నిశ్చయం చేశారు. ఆధునిక సాంకేతికతను ఉపయోగించుకొని నాణ్యమైన పాదరక్షలు అందించే ఉద్దేశంతో 1964 లో హంగరీ దేశంతో కలసి ఒప్పందం కుదుర్చుకొన్నది. చెకొస్లోవకియా నుండి 50,000 వేల పాదరక్షల ఆర్డరును సంపాదించింది. 70 వ దశకంలో హంగరీలో షో రూమును నెలకొల్పి అక్కడి రీటైల్ లోకి ప్రవేశించింది. 90 వ దశకంలో భారతదేశంలో గొలుసుకట్టు ఫ్రాంచైజీ షో రూమ్ లను నెలకొల్పినది. 2010 నాటికి మధ్యప్రాచ్య దేశాలకు కూడా విస్తరించింది.
బ్రాండులు
లిబర్టీ ఈ క్రింది బ్రాండులతో పాదరక్షలను విక్రయిస్తుంది
మూలాలు
లిబర్టీ షూస్.కామ్
వర్గం:వ్యాపార సంస్థలు
గుడిసిల్లు/ చుట్టిల్లు
150px|right|thumb|గుడిసిల్లు వృత్తాకారంలో మట్టి గోడ పెట్టి మద్యలో ఒక దూలం పెట్టి దాని ఆధారంగా గోడపై నుండి వాసాలను శంఖాకరంలో పైకి అమర్చి దానిపై రెల్లు గడ్డి, బోద గడ్డి గాని కప్పి గోడకు ఒక తలుపు వుంచి నివాస యోగ్యంగా చేసిన ఇంటినే గుడిసిల్లు లేదా చుట్టిల్లు అని అంటారు. గుడిసిల్లు/చుట్టిల్లు ఇవి వృత్తాకారంలో వుండి ఒకే దూలం కలిగి కప్పు శంకాకారంలో పైకి వుంటాయి. పూరిల్లుకు లాగానె వీటికి పైకప్పు వేస్తారు. చుట్టిల్లు అంత సుఖం లేదు... బోడి గుండంత బోగం లేదు అనేది ఈ చుట్టిల్లుకు సంబంధించిన ఒక సామెత. రాతి గోడలు, పైకప్పు బండలతో వేసిన చుట్టిళ్లు కూడా వుంటాయి. ఇవి శాశ్వతమైనవి. ఇలాంటివి ఇప్పుడు కొత్తగా కట్టక పోయినా పాతవి అరుదుగా పల్లెల్లో కనబడు తున్నాయి. ( బొమ్మ చూడుము) ఇదే మాదిరి ఇళ్లను పక్కాగా కూడా నిర్మిస్తున్నారు. ఇలా వృత్తాకారంలో రాతి గోడల పై బండలు పరిచి కూడా శాశ్వతమైన ఇళ్ళను నిర్మిస్తారు. కాని వీటిని ఎక్కువ దాన్యపు గెరిసెలు, గాదెలుగా వుపయోగిస్తారు.
వర్గం:ఇల్లు
దేవానంద్ కొన్వర్
దేవానంద్ కొన్వర్ (1934 - 25 ఏప్రిల్ 2020) భారతదేశానికి చెందిన రాజకీయ నాయకుడు. ఆయన త్రిపుర, బీహార్, పశ్చిమ బెంగాల్ రాష్ట్రాలకు గవర్నర్‌ గా పని చేశాడు.
జననం, విద్యాభాస్యం
దేవానంద్ కొమ్వార్ 1968-69లో గౌహతిలో డిగ్రీ కళాశాలను స్థాపించి దాని వ్యవస్థాపక ప్రిన్సిపాల్‌గా పని చేశాడు. ఆయన నవంబర్ 1969లో గౌహతి హైకోర్టు బార్‌లో ఎన్రోల్ అయ్యి, 1991 వరకు భారత సుప్రీంకోర్టులో న్యాయవాదిగా ప్రాక్టీస్ చేశాడు. దేవానంద్ గౌహతి హైకోర్టులో అస్సాం, త్రిపుర, అరుణాచల్ ప్రదేశ్, మిజోరం రాష్ట్రాలకు ప్రభుత్వ న్యాయవాదిగా పని చేశాడు.
రాజకీయ జీవితం
దేవానంద్ కొమ్వార్ 1955లో విద్యార్థి నాయకుడిగా కాంగ్రెస్ పార్టీలో చేరి 1983 నుండి 1991 వరకు అస్సాం ప్రదేశ్ కాంగ్రెస్ కమిటీ జనరల్ సెక్రటరీ, ఉపాధ్యక్షుడిగా పార్టీలో జిల్లా, రాష్ట్ర స్థాయిలలో వివిధ పార్టీ పదవులను నిర్వహించాడు. ఆయన 1991లో హితేశ్వర్ సైకియా, 2001లో తరుణ్ గొగోయ్ ప్రభుత్వంలో అస్సాం రాష్ట్ర ప్రభుత్వంలో క్యాబినెట్ మంత్రిగా పని చేశాడు. దేవానంద్ కొమ్వార్ 1988లో అస్సాం, ఆంధ్రప్రదేశ్, తమిళనాడు నుండి మాస్కో, తాష్కెంట్, అల్మా-అటా, కీవ్, సోచి, లెనిన్‌గ్రాడ్ మొదలైన ప్రాంతాలకు 28 మంది సభ్యులతో కూడిన సోవియట్ యూనియన్ స్నేహితుల ప్రతినిధి బృందానికి నాయకత్వం వహించాడు.
దేవానంద్ కొమ్వార్ బీహార్, పశ్చిమ బెంగాల్ రాష్ట్రాలకు గవర్నర్‌ గా పని చేశాడు.
మూలాలు
వర్గం:1934 జననాలు వర్గం:2020 మరణాలు
కామాపంతుల సంపూర్ణ చంద్రిక
కామాపంతుల సంపూర్ణ చంద్రిక ప్రముఖ సంగీత కళాకారిణి, సామాజిక కార్యకర్త.
జననం
సంపూర్ణ చంద్రిక... భువనేశ్వరి, వేదుల సూర్యనారాయణశాస్తి దంపతులకు 1937లో ఆంధ్ర ప్రదేశ్ లోని పశ్చిమ గోదావరి జిల్లా, తణుకు లో జన్మించారు. చిన్నప్నటినుండే కళలపై ఆసక్తి ఉండడం గమనించిన ఈవిడ తాతగారు చర్ల భాష్యకారిశాస్త్రి బాల్యంలోనే సంగీతం నేర్పించారు. వీరికి చిన్నతనంలోనే వెంకట రామన్ తో వివాహం జరిగింది. వివాహం జరిగిన కొద్దిరోజుల్లోనే భర్త మరణించడంతో, తండ్రి దగ్గరే ఉండి ఎం.ఎ. (హిందీ), ఎం.ఎ. (మ్యూజిక్) లు చదివారు
బాలసరస్వతి స్త్రీ సమాజంలో చదువుతున్న సమయంలో సహ విద్యార్థినులకు హిందీ పాఠాలు బోధించారు. అంతేకాకుండా భర్తపోయిన స్త్రీలకు హిందీ నేర్పించి, వారి ఫీజులను కట్టి, వారిచే పరీక్షలు రాయించేవారు. బుర్ర కథలు కూడా చెప్పేవారు. పాటలు పాడడంలోను, నృత్యం చేయడంలోను ప్రవేశం ఉండేది. నాటకాలు రాసి తన స్నేహితులతో వేయించేవారు.
వయోలిన్ ఓకల్ కూడా నేర్చుకున్నారు. పలురకాలైన సంగీత, సాహిత్య సేవా, ఆధ్యాత్మిక కార్యక్రమాల్లో ఉత్సాహంగా పాల్గొనేవారు. మహిళామండలి ద్వారా కుట్టు శిక్షణను ఇచ్చి వెనుకబడిన మహిళలకు ఉపాధి కల్పించారు. రీడర్ ఫోరమ్ మహిళాశాఖా గ్రంథాలయ సెక్రటరీగా 18 సంవత్సరాలు వనిచేశారు. గ్రంథాలయ సంస్థ భవన నిర్మాణంకోసం కృషి చేసి, గ్రంథాలయానికి స్వంత భవనాన్ని ఏర్పాటుచేసారు. సంధ్యాజ్యోతి వృద్ధాశ్రమం వైస్ ప్రెసిడెంటుగా 20 సం.లు పనిచేసారు. ఆకాలంలో స్వామీజీల ప్రసంగాల నిర్వహణకోసం మహిళా విభాగాన్ని నిర్వహించారు. హైదరాబాద్ లో జరిగిన విశ్వహిందూ పరిషత్ రాష్ట్రస్థాయి మీటింగులకు తణుకుశాఖ తరపున పాల్గొన్నారు. ఇంటినే విశ్వవిద్యాలయంగా మలుచి, వివిధ రంగాల్లో కృషి చేశారు.
మరణం
ఈవిడ 2010, మార్చి 16 న మరణించారు.
మూలాలు
వర్గం:1937 జననాలు వర్గం:2010 మరణాలు వర్గం:పశ్చిమ గోదావరి జిల్లా మహిళా సంగీత విద్వాంసులు వర్గం:పశ్చిమ గోదావరి జిల్లా మహిళా సామాజిక కార్యకర్తలు
చంద్రకాంత (నవల)
చంద్రకాంత, దేవకీ నందన్ ఖత్రి రచించిన ఒక ప్రఖ్యాత హిందీ నవల. ఇది ఆధునిక హిందీ భాషలో వచ్చిన మొదటి గద్య రచనగా భావించబడుతోంది. 1964 నాటికి ఆ నవలపై గల ముద్రణాధికారానికి కాలంచెల్లింది. రచయిత యొక్క ఇతర రచనలతో పాటు ప్రజలకు అందుబాటులోకి వచ్చింది.
కథ
ప్రత్యర్థి రాజ్యాలకు చెందిన ఇద్దరు ప్రేమికులు విజయగఢ్ యువరాణి చంద్రకాంత, నౌగఢ్ యువరాజు వీరేంద్ర సింగ్ లకు సంబంధించిన కాల్పనిక ప్రేమ కథ గూర్చి ఈ నవలలో వ్రాసారు. విజయ్ ఘడ్ రాజ్య ఆస్థానంలోని క్రూర్ సింగ్, చంద్రకాంతను వివాహమాడి, సింహాసనం ఎక్కాలని కలలుకంటుండేవాడు. క్రూర్ సింగ్ ఎప్పుడైతే తన ప్రయత్నాలలో విఫలం అయ్యాడో, అతడు రాజ్యం విడిచి పారిపోయి శక్తివంతమైన పొరుగు రాజ్యం చునార్గడ్ రాజు శివదత్ తో స్నేహం చేసాడు. క్రూర్ సింగ్ శివదత్ ని మంచి మాటలతో వంచించి, చంద్రకాంతను వశపరచుకోవాలని అనుకున్నాడు. శివదత్ చంద్రకాంతను పట్టుకున్నాడు. శివదత్ నుండి పారిపోయే సమయంలో తను తిలిసం లో బందీగా ఉన్న విషయాన్ని చంద్రకాంత కనుగొంది. దాని తరువాత కున్వర్ వీరేంద్ర సింగ్ తిలిసంను ఛేదించి, ఐయ్యర్ల సహాయంతో శివదత్ తో యుద్ధం చేస్తాడు. చంద్రకాంత నవలకు తరువాత కథలు చాలా ఉన్నాయి. అందులో ముఖ్యమైన 7 పుస్తకాల సంపుటి (చంద్రకాంత సంతతి) చంద్రకాంత, వీరేంద్రసింగ్ యొక్క పిల్లలు మరియొక పెద్ద తిలిసంలో చేసిన సాహసాల గురించి తెలియజేస్తుంది. ఈ పుస్తకంలో పేర్కొన్న ప్రదేశాలు ఉత్తర్ ప్రదేశ్ లోని మిర్జాపూర్ జిల్లా, బీహార్ లోని గయా, రోహతాస్ జిల్లాలలో ఉన్న వాస్తవప్రదేశాలు. నీరజ గులేరిచే నిర్మిచబడిన TV సీరియల్ "చంద్రకాంత"  వాస్తవ నవలతో పూర్తిగా విభేదిస్తుంది.
తిలిసం, ఐయ్యర్లు
"ఐయ్యర్", "తిలిసం" అనే పదాలు హిందీ సారస్వతానికి పరిచయం చేయటంలో చంద్రకాంత నవల పేరు పొందింది.
ఐయ్యర్ (పురుషుడు), ఐయ్యార (స్త్రీ)లు మాయా ద్రవాలు, కాషాయాల సహాయంతో కొన్ని గారడి విద్యలు, మారు వేషాలు వేయటంలో ప్రత్యేకితులైన రాజాస్థానంలో పని చేసే గూఢచారులు. ఏ వ్యక్తినైనా పోలి ఉండేటట్లు లేదా కొన్నిసార్లు జంతువుల వలె తమ ముఖాన్ని ప్రత్యేక ఆహార్యం ద్వారా ఐయ్యర్లు మార్పు చేసుకోగలరు. అతను సాధారణంగా ఒకరిపై గురిపెట్టి, అతనిని ఖైదు చేసి, తరువాత రాజు ఇష్టప్రకారం ఖైదీ మారు వేషాన్ని వీళ్ళు ధరిస్తారు.
తిలిసం అనేది ఒక రకమైన రావణుని కోట. ఇందులో చాల నిగూఢ ప్రదేశాలు, మలుపులు, కారాగారాలు ఉంటాయి. ఇది ఉద్దేశ్య పూర్వకంగా "ఛేదించిన" లేదా ఒక వ్యక్తిచే విడదీయబడినది, ఒక్కసారి ఛేదించబడితే, అందులోని తలుపులన్నీ తెరుచుకుంటాయి, అందులోని ఖైదీలు విడుదల చేయబడతారు. విజయవంతంగా తిలిసాన్ని ఛేదించిన వ్యక్తికి అందులో దాచి ఉంచిన అపారమైన నిధి నిక్షేపాలు కూడా లభిస్తాయి.
ఈ నవల అనేక మంది మిత్రులైన, శత్రువులైన ఐయ్యర్ లను పరిచయం చేస్తుంది..
పుస్తక వివరాలు
చంద్రకాంత పుస్తకం ఒకే సంపుటంగా వుంది, దాని కథాశేషం చంద్రకాంత సంతితి ఆరు సంపుటాలను, భూత్ నాథ్ మొత్తం ఏడు సంపుటాలను కలిగివుంది. ఈ పుస్తకాలు మనకు లాహిరి ప్రెస్, రామ్ కటోర రోడ్, వారణాసి, యు.పి, ఇండియా లేదా రైల్వే స్టేషన్ల లోని ఏ. ఎస్ వీలర్ బుక్ షాప్స్ లోనూ లభ్యమౌతాయి. డైమండ్ పాకెట్ బుక్స్, & రాజ్ కమల్ పేపర్ బాక్స్, న్యూ ఢిల్లీ వారు దీన్ని పునర్ముద్రణ కుడా చేసారు.
అనుకరణలు
1990 మధ్యకాలంలో చంద్రకాంత నవల దూరదర్శన్ ధారావాహికగా తీయబడింది, కానీ ఆర్థిక కారణాలవల్ల మొత్తం ఎప్పటికీ పూర్తి కాలేదు. అయితే ఈ దూరదర్శన్ ధారావాహికకి, నవలకి ఏవో కొన్ని పాత్రలలో మాత్రమే సారుప్యత ఉంది, మిగిలిన కథంతా పుస్తకంలో దానికి పూర్తిగా భిన్నం. ఈ దూరదర్శన్ ధారావాహిక చాల కొత్త పాత్రలను పరిచయం చేసింది, ఈ రెండు మార్పులు ప్రేక్షకులను రంజింపచేయలేకపోయాయి.
భారతీయ చిత్ర నిర్మాత విధు వినోద్ చోప్రా ఈ పుస్తకం ఆధారంగా ఒక చిత్రాన్ని నిర్మిస్తున్నాడు. దానికి రామ్ మధ్వాని దర్శకుడు. ఆ చిత్రానికి తాలిస్మాన్ అని పేరు పెట్టారు, అందలి నటులలో ఐయ్యర్ పాత్ర పోషిస్తున్న అమితాబ్ బచ్చన్ కూడా ఒకడు.
ఆన్లైన్ వచనం
వర్గం:హిందీ-భాష నవలలు వర్గం:భారతీయ నవలలు
బండా శ్రీనివాస్
బండా శ్రీనివాస్ తెలంగాణ రాష్ట్రానికి చెందిన రాజకీయ నాయకుడు. ఆయన 23 జులై 2021న తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) చైర్మన్‌గా నియమితుడయ్యాడు.
జననం, విద్యాభాస్యం
బండా శ్రీనివాస్‌ 2 జూన్ 1969లో తెలంగాణ రాష్ట్రం, కరీంనగర్ జిల్లా, హుజూరాబాద్ లో జన్మించాడు. ఆయన కరీంనగర్ లో ఇంటర్మీడియట్ పూర్తి చేసి, డిగ్రీ ని కొన్ని కారణాల వల్ల మధ్యలో ఆపేశాడు.
రాజకీయ జీవితం
బండా శ్రీనివాస్‌ 1984లో కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేశాడు. ఆయన కాంగ్రెస్ అనుబంధ విభాగం ఎన్.ఎస్.యూ.ఐ కరీంనగర్ జిల్లా కార్యదర్శిగా, 1992 నుండి 1995 వరకు హుజూరాబాద్ వ్యవసాయ మార్కెట్ కమిటీ డైరక్టర్‌గా, 1995 నుండి 2000 వరకు హుజూరాబాద్ ఎంపీటీసీ సభ్యుడిగా, 1996 నుండి 1999 వరకు జిల్లా టెలికాం బోర్డు సభ్యుడిగా పని చేశాడు.
తెలంగాణ ప్రత్యేక రాష్ట్ర సాధన కోసం 2001లో కేసీఆర్ ప్రారంభించిన తెలంగాణ రాష్ట్ర సమితి పార్టీలో చేరాడు. ఆయన 2006 నుండి 2011 వరకు హుజూరాబాద్ ఎంపీటీసీ సభ్యుడిగా, 2007 నుండి 2015 వరకు రెండుసార్లు హుజూరాబాద్ మండలాధ్యక్షుడిగా,   2015 నుండి 2018 వరకు కరీంనగర్ జిల్లా కార్యదర్శిగా, 2018 నుండి రాష్ట్ర సంయుక్త కార్యదర్శిగా వివిధ హోదాల్లో పని చేశాడు.ఆయన 23 జులై 2021న తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) చైర్మన్‌గా నియమితుడయ్యాడు. బండా శ్రీనివాస్‌ హైదరాబాద్ మాసబ్ ట్యాంక్‌లోని సంక్షేమ భవన్‌లో 30 జులై 2021న చైర్మన్‌గా భాద్యతలు స్వీకరించాడు.
మూలాలు
వర్గం:కరీంనగర్ జిల్లా రాజకీయ నాయకులు వర్గం:తెలంగాణ ఉద్యమకారులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ కార్పొరేషన్ చైర్మన్లు
అంజాద్ భాషా షేక్ బెపారి
ఆంజాద్‌ బాషా షేక్ బెపారి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 ఎన్నికల్లో కడప నియోజకవర్గం నుండి ఎమ్మెల్యేగా గెలిచి, 2019 జూన్ 8న ఉప ముఖ్యమంత్రిగా, మైనారిటీ వ్యవహారాల శాఖ మంత్రిగా బాధ్యతలు స్వీకరించాడు.
రాజకీయ జీవితం
ఆంజాద్‌ బాషా కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన కడప నగరపాలక సంస్థ ఎన్నికల్లో కార్పొరేటర్‌గా గెలిచాడు. ఆయన 2014, 2019 ఎన్నికల్లో కడప అసెంబ్లీ నుంచి వైసీపీ అభ్యర్థిగా పోటీ చేసి గెలిచి,, 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు.
మూలాలు
వర్గం:1971 జననాలు వర్గం:కడప జిల్లా నుండి ఎన్నికైన శాసన సభ్యులు
రవిశంకర్ వ్యాస్
రవిశంకర్ మహారాజ్ గా ప్రసిద్ధి చెందిన రవిశంకర్ వ్యాస్ గుజరాత్కు చెందిన భారత స్వాతంత్ర్య సమరయోధుడు, సామాజిక కార్యకర్త, గాంధేయవాది.
ప్రారంభ జీవితం
రవిశంకర్ వ్యాస్ 1884 ఫిబ్రవరి 25న మహాశివరాత్రి, రాధు గ్రామంలో (ప్రస్తుతం ఖేడా జిల్లా, గుజరాత్, ఇండియా) పితాంబర్ శివరామ్ వ్యాస్, నతీబా అనే వదరా బ్రాహ్మణ రైతు కుటుంబంలో జన్మించారు. అతని కుటుంబం మహేమ్మదవ్డ్ సమీపంలోని సర్వవాణి గ్రామానికి చెందినది. వ్యవసాయ పనిలో తన తల్లిదండ్రులకు సహాయం చేయడానికి ఆరవ తరగతి తరువాత అతను మానేశాడు. అతను సూరజ్బాను వివాహం చేసుకున్నాడు. అతను  19 సంవత్సరాల వయస్సు వున్నప్పుడు  తండ్రి,   22 సంవత్సరాల వయస్సు వున్నప్పుడు తల్లి మరణించారు.
భారత స్వాతంత్ర్య ఉద్యమం
అతను ఆర్య సమాజ్ తత్వశాస్త్రంతో ప్రభావితమయ్యాడు. 1915లో మహాత్మా గాంధీ ని కలిసి తన స్వాతంత్ర్య సమరంలో చేరారు. ఆయన గాంధీ, సర్దార్ వల్లభ్ భాయ్ పటేల్ తొలి, సన్నిహిత సహచరులలో ఒకరు. అతను  దర్బార్ గోపాల్ దాస్ దేశాయ్, నరహరి  పారిఖ్, మోహన్ లాల్ పాండ్యాలతో కలిసి పనిచేశాడు. కోస్తా మధ్య గుజరాత్ లోని బరైయా, పటాన్ వాడియా కులాల పునరావాసం కోసం ఆయన సంవత్సరాల పాటు పనిచేశారు. అతను 1920 లో సునావ్ గ్రామంలో రాష్ట్రీయ శాల (జాతీయ పాఠశాల) స్థాపించాడు. పూర్వీకుల ఆస్తిపై తన హక్కులను విడిచిపెట్టి 1921లో భారత స్వాతంత్ర్య ఉద్యమం లో చేరాడు. 1923లో బోర్సాడ్ సత్యాగ్రహం లో పాల్గొని హైడియా ట్యాక్స్ కు వ్యతిరేకంగా నిరసన వ్యక్తం చేశారు. అతను 1928 లో బార్డోలి సత్యాగ్రహం లో కూడా పాల్గొన్నాడు, ఆరు నెలల పాటు బ్రిటిష్ అధికారం చేత ఖైదు చేయబడ్డాడు. అతను 1927 లో వరద సహాయ పనిలో పాల్గొన్నాడు, ఇది అతనికి గుర్తింపును సంపాదించింది. 1930లో ఉప్పు సత్యాగ్రహం లో గాంధీతో కలిసి పనిచేసి రెండేళ్లపాటు జైలు శిక్ష కూడా  అనుభవించాడు. 1942లో క్విట్ ఇండియా ఉద్యమంలో పాల్గొన్నాడు.
1947లో భారతదేశానికి స్వాతంత్ర్యం వచ్చిన తరువాత సామాజిక సేవకు తనను తాను అంకితం చేసుకున్నాడు. భూదాన్ ఉద్యమంలో చేరి 1955 నుంచి 1958 మధ్య కాలంలో వినోబా భావే తో కలిసి  6000 కిలోమీటర్లు ప్రయాణించాడు. 1960లలో సర్వోదయ ఉద్యమాన్ని నిర్వహించి మద్దతు ఇచ్చారు. 1960 మే 1న గుజరాత్ రాష్ట్రం ఏర్పడినప్పుడు రవిశంకర్ మహారాజ్ దీనిని ప్రారంభించారు. అతను 1975లో ఎమర్జెన్సీని కూడా వ్యతిరేకించాడు.
మరణం
1984 జూలై 1న గుజరాత్ లోని బోర్సాడ్ లో మరణించాడు. ఆయనకు అంకితం చేయబడిన స్మారక చిహ్నం అధ్యపన్ మందిర్, వల్లభ్ విద్యాలయ, బోచసన్ వద్ద ఉంది.
గుర్తింపు
భారత ప్రభుత్వం 1984లో ఆయన గౌరవార్థం పోస్టల్ స్టాంప్ ను విడుదల చేసింది. ఆయనచేసిన సామాజిక సేవకు రవిశంకర్ మహారాజ్ అవార్డును గుజరాత్ ప్రభుత్వ సామాజిక న్యాయ శాఖ     ఆయన గౌరవార్థం ఏర్పాటు చేసింది.
మూలాలు
వర్గం:1984 మరణాలు వర్గం:1884 జననాలు వర్గం:గాంధేయవాదులు వర్గం:గుజరాత్ స్వాతంత్ర్య సమర యోధులు
కోసూరి సుబ్బరాజు
కోసూరి సుబ్బరాజు  పశ్చిమగోదావరి జిల్లాకు చెందిన స్వాతంత్ర్యసమరయోధులు, గాంధేయవాది. 16ఏళ్ళ అతి చిన్న వయసులోనే జాతీయోద్యమంలోకి అడుగుపెట్టారు ఆయన. 1930లో ఉప్పు సత్యాగ్రహంలో పాల్గొన్న సుబ్బరాజు, 16వ ఏటనే మద్యపాన నిషేధ ఉద్యమం సందర్భంగా జైలుకు కూడా వెళ్ళారు. శాసనోల్లంఘన ఉద్యమ సమయంలో కూడా మద్యపాన నిరోధం చేస్తున్న ఆయనను పోలీసులు రెండురోజుల పాటు జైలులో లాఠీఛార్జి చేశారు. తరువాత 1932లోనూ రెండుసార్లు పోలీసులు సుబ్బరాజును బంధించి తీవ్రంగా లాఠీఛార్జీ చేసిన సందర్భాలున్నాయి. ఎన్ని ఇబ్బందులు వచ్చినా వెరవక జాతీయోద్యమంలో పోరాడారు ఆయన. ఎన్నో సార్లు జైలు శిక్ష అనుభవించారు, లాఠీఛార్జీలు తిన్నారు. రెండో ప్రపంచ యుద్ధ సమయంలో భారతీయులు ఆంగ్ల సైన్యంలో చేరవద్దంటూ యుద్ధ వ్యతిరేక ప్రచారం చేశారు సుబ్బరాజు. హిందీ, ఖాదీ ప్రచారాల్లోనూ ఆయన చురుగ్గా పాల్గొన్నారు.
జీవిత సంగ్రహం
కోసూరి సుబ్బరాజు 1914 ఆగస్టు 13 న మాతామహుల ఇంటిలో తణుకు తాలూకా ఖండవల్లి గ్రామంలో సీతారామరాజు, చంద్రమ్మలకు జన్మించారు. వీరి అసలు ఊరు నరసాపురం తాలూకా జిన్నూరు. వ్యవసాయ నేపథ్యం ఉన్న కుటుంబంలో జన్మించారు సుబ్బరాజు. తొమ్మిదవ తరగతి వరకు చదువుకున్న సుబ్బరాజు తరువాత హిందీ ప్రచారక పరీక్షలో ఉత్తీర్ణులయ్యారు. ఆయన 15వ ఏట 1929లో గాంధీ పాలకొల్లు వచ్చినప్పుడు ఆయనను సందర్శించిన సుబ్బరాజు గాంధీ ఆదర్శాలకు ఆకర్షితులయ్యారు. తన 16వ ఏటనే జాతీయోద్యమంలోకి ప్రవేశించారు సుబ్బరాజు.
జాతీయోద్యమం
1930 జూన్ 16న పాలకొల్లు సంతలో మద్యపానం చేయవద్దంటూ కల్లు దుకాణం వద్ద స్నేహితులతో కలసి పికెటింగ్ నిర్వహించారు సుబ్బరాజు. ఆ గొడవలో దుకాణదారు చేతిలో కల్లు కుండను పగులగొట్టిన కారణంగా వీరిపై పోలీసులు కేసు నమోదు చేసి, అరెస్టు చేశారు. నరసాపురం జాయింటు మెజిస్ట్రేట్ వీరికి 2 సంవత్సరాల కారాగార శిక్ష విధించి, తిర్చునాపల్లిలోని బాల నేరస్థుల స్కూలుకు పంపించారు. కానీ ఆరోగ్యం పాడైపోవడంతో 1930 జూలై 24న సుబ్బరాజులు విడదల చేశారు అధికారులు.
1932లో శాసనోల్లంఘన ఉద్యమంలో భాగంగా నరసాపురం తాలూకా బల్లిపాడు గ్రామంలో అల్లూరిసత్యనారాయణరాజు, చెరుకూరి నరసింహరాజు వంటి ఐదుగురు స్నేహితులతో కలసి సుబ్బరాజు మద్యపాన నిషేధం చేయాలని తాగుబోతుల్ని కోరుతుండగా వీరవాసరం పోలీసులు అరెస్టు చేసి రెండు రోజులపాటు లాకప్ లో లాఠీఛార్జి చేసి వదిలిపెట్టారు. సుబ్బరాజును తిరిగి 1932 ఫిబ్రవరి 12లో గుంటూరు జైలులో 45 రోజులు పెట్టి తీవ్రంగా కొట్టి వదిలారు. జూలైలో మదరాసులో జరుగుతున్న రాజకీయ సదస్సుకు హాజరైన సుబ్బరాజును పోలీసులు పట్టుకుని లాఠీఛార్జి చేసి 25మైళ్ళ దూరం తీసుకెళ్ళి నిర్జన ప్రదేశంలో వదిలేశారు. ఇలా ఎన్నోసార్లు పోలీసుల దాష్టీకానికి గురయ్యారు సుబ్బరాజు.
సుబ్బరాజుకు 1932 సెప్టెంబరు 14న నిడదవోలు వద్ద పాసింజరు రైలును చైను లాగి ఆపిన కేసులో 6 నెలల కఠిన కారాగార శిక్ష, 250 రూపాయల జరిమానా వేశారు. బలవంతంగా జరిమానా వసూలు చేసి, రాజమండ్రి సెంట్రల్ జైలులో ఆయనను ఉంచారు. కొత్తపట్నంలో నిర్వహించిన నిషేధిత రాజకీయ పాఠశాలపై దాడి చేసి, పోలీసులు అక్కడ హాజరైన సుబ్బరాజును కూడా అరెస్టు చేసి, 1937 జూన్ 17నుండి 6 నెలల పాటు రాజమండ్రి జైలులో ఉంచారు. కానీ మద్రాసులో కాంగ్రెస్ మంత్రివర్గం అధికారంలోకి రావడంతో 1937 ఆగస్టు 1న శిక్షాకాలం పూర్తవకుండానే విడుదల చేశారు ఆయనను.
ఆ తరువాత 1939లో రెండో ప్రపంచ యుద్ధంలో ఇంగ్లండు ప్రభుత్వం భారతదేశం కూడా యుద్ధంలో పాల్గొంటున్నట్టుగా ప్రకటన చేసింది. దాంతో భారత ప్రజలు ఎవరూ ఆంగ్ల సైన్యంలో చేరకూడదని, వారికి ఈ యుద్ధంలో సాయం చేయకూడదనీ కాంగ్రెస్ పిలుపునిచ్చింది. సుబ్బరాజు తన మిత్రులతో కలసి యుద్ధ వ్యతిరేక ప్రచారం చేశారు. దాంతో ముందు జాగ్రత్త చర్యగా సుబ్బరాజు తదితరులను 1940 నవంబరు 21 నుండి 1941 డిసెంబరు 15 వరకు డిటెన్యూగా బంధించారు. ఆయన నెల్లూరులోని జైలులో తన శిక్షను అనుభవించారు. విడుదలైన తరువాత కూడా జాతీయోద్యమంలో పాల్గొంటూ, గాంధేయవాదిగా మంచి పేరు సంపాదించుకున్నారు సుబ్బరాజు.
గాంధీ హత్య జరిగినప్పుడు ఆయన కన్నీరుమున్నీరుగా విలపించారు.
సుబ్బరాజు హిందీ ప్రచార ఉద్యమం, ఖాదీ ఉద్యమంలోనూ చురుగ్గా పాల్గొన్నారు. 1937 నుండి 1948 వరకు తాలూకా కాంగ్రెస్ కార్యదర్శి, దక్షిణ భారత హిందీ ప్రచారక సభకు ఆంధ్ర ప్రాంత సభ్యునిగానూ పనిచేశారు. పాలకొల్లులో ఆంధ్రపత్రిక విలేకరిగా పనిచేశారు ఆయన.
మరణం
సుబ్బరాజు చాలాకాలం అనారోగ్యంతో బాధపడ్డారు. 1976 ఆగస్టు 4న తన 62వ ఏట కాకినాడ రంగరాయ మెడికల్ హాస్పటల్ లో కన్నుమూశారు.
మూలాలు
వర్గం:మూలాల అందజేత ప్రాజెక్టు వర్గం:స్వాతంత్ర్య సమర యోధులు
పాత ఢిల్లీ
పాత ఢిల్లీ, ఢిల్లీ నగరం లోని భాగం. 1639 లో షాజహానాబాద్  పేరుతో షాజహాన్ దీనిని నిర్మించాడు.తన రాజధానిని ఆగ్రా నుండి దీని నిర్మాణం 1639 లో ప్రారంభమై 1648 లో పూర్తయింది. అప్పటి నుండి 1857 లో మొగలు సామ్రాజ్యం పతనమయ్యే వరకూ ఇది వారికి రాజధానిగా ఉంది. 1857 తరువాత ఇది బ్రిటిషు వారి అధీనంలోకి వచ్చింది. ఐతే  బ్రిటిషువారు కలకత్తానుండి రాజ్యం చేస్తున్నందువలన ఢిల్లీ, రాజధాని నగరం హోదాను కోల్పోయింది.ఇది మధ్య ఢిల్లీ జిల్లా పరిధిలో ఉంది.
దీనిని 1911 లో మరల రాజధానిగా ప్రకటించిన తరువాత పునర్వైభవం అందుకుంది.ఇది మొగలుల చారిత్రిక  నిర్మాణాలకు ప్రతీకగా నిలిచింది.ఒకప్పుడు దర్బారు ఉద్యోగుల నివాస భవనాలతో, అందమైన మసీదులు, తీటలతో పాత ఢిల్లీ కళకళలాడుతూ ఉండేది. నేటికీ, జనసంద్రం దీన్ని ముంచెత్తినప్పటికీ, ఇది మెట్రోపాలిటన్ ఢిల్లీకి కేంద్రంగానే ఉంది. ఆనాటి హవేలీలు కొద్ది సంఖ్యలో మాత్రమే మిగిలాయి. ఆనాటి ఇస్లామిక్ శైలి నిర్మాణాలకు ప్రతీక వంటి జామా మసీదు వంటి కొన్ని నిర్మాణాలు ఇంకా హుందాగా నిలబడి ఉన్నాయి. పాత ఢిల్లీ వీధి తినుబండారాలకు, షాపింగుకూ కూడా ప్రసిద్ధి.
2012 లో ఢిల్లీ నగరపాలక సంస్థను మూడు విభాగాలుగా విభజించాక, పాత ఢిల్లీ, ఉత్తర ఢిల్లీ మునిసిపల్ కార్పొరేషను పాలన లోకి వచ్చింది.
చరిత్ర
thumb|260x260px|ఎర్రకోట
షాజహానాబదును నిర్మించిన స్థలం అంతకు ముందున్న నివాస ప్రాంతాలకు ఉత్తరంగా ఉంది. ఈ కొత్త నగర దక్షిణపు కొన అంతకు ముందరి పాలకులైన తుగ్లకుల నివాస స్థావరాలతో కలిసేది. 14 వ శతాబ్దంలో ఆ ప్రాంతం ఢిల్లీ సుల్తానేటుకు పీఠంగా ఉండేది. ఢిల్లీ సుల్తానేట్లు 1206 ఉండి 1526 వరకు ఢిల్లీ నుండి పాలించారు,.
ఢిల్లీ నగరం మొగలులకు ముఖ్యమైన స్థానంగానే ఉంటూ వచ్చింది. వారిక్కడ రాజప్రాసాదాలను, కోటలనూ నిర్మించారు. అన్నిటికంటే ముఖ్యంగా 1638-1649 మధ్య షాజహాన్ నిర్మించిన నగరం. అందులో ఎర్ర కోట, చాందినీ చౌక్ లను నిర్మించాడు. ధిల్లీ తొలి హోల్‌సేల్ మార్కెట్టు, చావడీ బజారు 1840 లో మొదలైంది. 1850 లో సుగంధ ద్రవ్యాల మార్కెట్టు మొదలైంది. దర్యాగంజ్ లో పూల మార్కెట్టు 1869 లో మొదలైంది. ఈ నాటికీ ఈ మార్కెట్టు ఉంది.
1857లో మొగలులు పతనమయ్యాక, బ్రిటిషు వారు రాజధానిని కలకత్తాకు మార్చారు., 1911 వరకూ రాజధాని అక్కడే ఉంది. రాజధానిని ఢిల్లీకి మార్చాలని నిశ్చయించాక, బ్రిటిషు వారు కొత్త ఢిల్లీని (లుట్యెన్స్ ఢిల్లీ) నిర్మించారు.1931 లో అది పూర్తైంది. అప్పటి నుండి అంతకు ముందున్న నగరాన్ని పాత ఢిల్లీ అని పిలవడం మొదలైంది.
గోడలు, ద్వారాలు
thumb|260x260px|పాత ఢిల్లీ నగరంలో కాశ్మీర్ గేట్ పాత ఢిల్లీ నగరాన్ని పావు వృత్తం ఆకారంలో నిర్మించారు. ఎర్ర కోట దీని కేంద్రం వద్ద ఉంటుంది. పాత నగరం చుట్టూ ఒక గోడ, దానికి 14 ద్వారాలూ ఉన్నాయి. గోడ 12 అడుగుల వెడ్ల్పు, 26 అడుగుల ఎత్తుతో ఉంటుంది. తొలుత దీన్ని మట్టితో కట్టారు. 1657 లో దాని స్థానంలో ఎర్ర రాతితో కొత్తగా నిర్మించారు. మొగలుల కాలంలో రాత్రి వేళ ఈ ద్వారాలకు తాళాలు వేసేవారు. ప్రస్తుతం ఈ గోడ చాలావరకు మాయమై పోగా, ద్వారాలు మాత్రం మిగిలాయి. ఢిల్లీకి దక్షిణాన, గోడకు వెలుపల ఉన్న ఖూనీ దర్వాజా, షేర్ షా సూరి కట్టించింది.
వెలుపలి లంకెలు
వర్గం:ఢిల్లీ వర్గం:మధ్య ఢిల్లీ జిల్లా
గుంటూర్ టాకీస్
గుంటూర్ టాకీస్ 2016 లో విడుదలైన సినిమా. చందమామ కథలు సినిమాతో జాతీయ పురస్కారాన్ని సొంతం చేసుకున్న ప్రవీణ్ సత్తారు దీనికి దర్శకత్వం వహించగా నరేష్, సిద్ధు జొన్నలగడ్డ, రష్మి ప్రధాన పాత్రలు పోషించారు.
కథాపరంగా కొన్ని సన్నివేశాలు అలాగే ఉండాలని దర్శకుడు కోరడంతో ఈ సినిమాకు సెన్సారు బోర్డు ఏ సర్టిఫికేటు ఇచ్చింది.
ఆంధ్రభూమి సచిత్ర వారపత్రిక
ఆంధ్రభూమి సచిత్ర వారపత్రిక 1977 సంవత్సరంలో ప్రారంభించబడింది.యాజమాన్యం దక్కన్ క్రానికల్ హోల్డింగ్స్ లిమిటెడ్ అనే ప్రైవేటు సంస్థ చేతిలోవుంది.
కొన్ని శీర్షికలు
ప్రతీ వారం ప్రత్యేక వ్యాసం సత్య, అనూష తటవర్తి, వంటి రచయితలు కలం నుండి వెలువడతాయి.
కొన్ని ప్రత్యేక వ్యాసాలు - రచయిత అనూష తటవర్తి
తరాలు మారినా తరగని రుచి- ఉప్మా
తెలుగు రుచుల సోకు పూతరేకు బెస్టగిఫ్ట్ మళ్ళీ బడికి మనీ మనీ నెట్ భ్యాంకింగ్ ఎడడుగుల బంధం
మూలాలు
వర్గం:తెలుగు పత్రికలు
చిత్తూరు జిల్లా చరిత్ర
చిత్తూరు జిల్లా ఆంధ్రప్రదేశ్ లోని జిల్లాల్లో ఒకటి. 1953లో మద్రాసు నుండి ప్రత్యేక ఆంధ్రరాష్ట్రం ఏర్పడింది. తర్వాత 1959 లో సరిహద్దు గురించి కొంత వివాదం నెలకొంది. ఈ వివాదాలను పటాస్కర్ కమీషన్ పరిష్కరించింది. దీని ప్రకారం తిరుత్తణి చిత్తూరు జిల్లా నుండి మద్రాసు రాష్ట్రానికి, పొన్నేరి, తిరువళ్ళూరు తాలూకా నుండి కొన్ని గ్రామాలను మద్రాసు రాష్ట్రం నుండి చిత్తూరు జిల్లాలోకి మార్పు చేశారు. దీనికి ఉత్తరాన అనంతపురం, నెల్లూరు, కడప జిల్లాలు, తూర్పు దక్షిణాన తమిళనాడు రాష్ట్రం, పశ్చిమాన కర్ణాటక రాష్ట్రం సరిహద్దులుగా ఉన్నాయి.
జిల్లా వైశాల్యం సుమారు 15,763 చ.కి.మీ. చిత్తూరు పట్టణం ఈ జిల్లా యొక్క ముఖ్యకేంద్రం.
చరిత్ర
తమిళనాడు సరిహద్దులో ఉన్న ఈ జిల్లాలో నవీన శిలా యుగం నుంచి మానవులు నివసించినట్లు అక్కడక్కడ కనిపించే పాండవుల గుళ్ళ వలన విశ్వసించబడుతోంది. సా. శ 3వ శతాబ్దంలో ఈ జిల్లా పల్లవుల రాజ్యపాలనలో ఉండేది. కొంతకాలం తర్వాత చోళ రాజుల ఆధీనంలోకి వచ్చింది. వీరి ఏలుబడి చాలాకాలం సాగింది.
శ్రీకాళహస్తీశ్వర ఆలయం
సా. శ 11వ శతాబ్దం చోళుల నాటి అనేక శాసనాలు శ్రీకాళహస్తీశ్వర ఆలయ గోడలపై చెక్కబడ్డాయి. ఈ శాసనాలు ఆనాటి రాజులు ఆలయంలో దీపారాధన మొదలైన కైంకర్యాలకు ఏర్పాటు చేసిన సొమ్మును సూచిస్తున్నాయి. 12వ శతాబ్దంలో కంచి నుంచి ఆంధ్రదేశాన్ని పరిపాలించిన రాజేంద్ర చోళుడు శ్రీకాళహస్తీశ్వరాలయాన్ని నిర్మించాడు.
సా. శ 13వ శతాబ్దంలో చోళుల శకం అంతరించింది. దాంతో ఈ ప్రాంతం కొన్నాళ్ళు సాళువ రాజుల ఆధీనంలోకి వచ్చింది. సాళువ రాజులలో ఒకడైన అక్కరాజు కూతురు పద్మావతిని శ్రీవేంకటేశ్వరుడు వివాహం చేసుకున్నాడని పురాణాలు చెబుతున్నాయి. చోళులకు సామంత రాజుగా ఉన్న యాదవరాజులు జిల్లాలోని చంద్రగిరి ప్రాంతాన్ని పరిపాలించారు. ఈ వంశానికి చెందిన ఇమ్మడి నరసింహుడు సా. శ 10వ శతాబ్దంలో చంద్రగిరి కోటను నిర్మించాడు. చోళుల పతనానంతరం యాదవులు స్వతంత్రులై నారాయణ వనం కేంద్రంగా పరిపాలించారు. సా. శ 1324లో ఢిల్లీ సుల్తాన్ అల్లాఉద్దీన్ ఖిల్జీ సేనలు ఈ ప్రాంతంపైకి దండెత్తి స్వాధీనం చేసుకున్నాయి. కానీ వీరిపాలన ఎంతో కాలం సాగలేదు. సుల్తానుల పాలనను ధిక్కరించి హరిహర రాయలు, బుక్క రాయలు స్థాపించిన విజయనగర సామ్రాజ్యంలో ఈ జిల్లా కలిసిపోయింది. శ్రీకాళహస్తి జమీందారులు విజయనగర రాజులకు సామంతులుగా ఉంటూ చిత్తూరు జిల్లాలోకి కొన్ని ప్రాంతాలను పరిపాలించారు. ఈ జమీందారు పరిపాలన ఉత్తర ఆర్కాట్, చెంగల్పట్టు, నెల్లూరు జిల్లాలోకి వ్యాపించింది.
ఆంగ్లేయుల రాక
విజయనగర సామ్రాజ్య పతనానంతరం శ్రీరంగరాయలు చంద్రగిరిని రాజధానిగా చేసుకుని పరిపాలించాడు. ఇమ్మడి నరసింహుడు కట్టిన కోటను విజయనగర రాజుల కాలంలో బాగా కట్టుదిట్టం చేశారు. మూడవ రంగరాయలు పరిపాలిస్తున్న సమయంలో ఆయన దగ్గర దామెర్ల వెంకటాద్రి అనే సామంతుడు ఉండేవాడు. ఈయన ఆంగ్లేయులు తమ వస్త్ర కార్మాగారం కోసం అనువైన స్థలం వెతుకున్న సమయంలో చంద్రగిరి రాజ్యంలో ఉన్న మద్రాస పట్టణం వారికి అనువుగా ఉంటుందనీ వారిని ఆహ్వానించాడు. ఆ సమయంలో వెంకటాద్రి సోదరుడు అయ్యప్ప మద్రాసుకు పశ్చిమంగా ఉన్న పూనమలైలో నివసిస్తూ తీర ప్రాంతాన్ని సంరక్షిస్తూ ఉండేవాడు. ఈ ఇద్దరు సోదరులు శ్రీకాళహస్తిలోని వెలుగోటి వంశానికి చెందినవారు. ఈ ప్రాంతంలో వస్త్రాల ఉత్పత్తి అధికంగా ఉండటంతో ఆంగ్లేయులు పరిశ్రమ స్థాపిస్తే తమకు కూడా లాభదాయంగా ఉంటుందని వీరు భావించారు. 1639 వేసవి కాలంలో ఆంగ్లేయుడైన ఫ్రాన్సిన్ డే మద్రాసు, దాని పరిసర ప్రాంతాల్ని సందర్శించి అక్కడ నాణ్యమైన వస్త్రాలు తక్కువ ధరకే దొరుకుతుండటం గమనించాడు. దామెర్ల సోదరులతో సంప్రదింపులు జరిపి 1639 జులై 2 వ తేదీన మద్రాసులో కోటను నిర్మించేందుకు చంద్రగిరి రాజు నుండి అనుమతి పొందారు. ఈ అనుమతి ప్రకారం ఆంగ్లేయులు స్వయంగా నాణేలు ముద్రించుకోవచ్చు. నౌకా కేంద్రంలో లభించే ఆదాయం లోనూ, పన్నుల ద్వారా లభించే ఆదాయంలోనూ సగభాగాన్ని ఆంగ్లేయులు పొందవచ్చు. అం తే కాకుండా నేతగాండ్రు తగినంత వస్త్రోత్పత్తి చూపించని ఎడల వారికి ముందస్తుగా ఇచ్చిన సొమ్మును వాపసు ఇస్తామని చంద్రగిరి రాజు హామీ ఇచ్చాడు. తర్వాతి కాలంలో ఈ నిర్మాణమే దక్షిణ భారతదేశంలో ఆంగ్లేయుల పెత్తనానికి నాంది పలికింది.
నవాబుల పరిపాలన
1646లో చిత్తూరు జిల్లా గోల్కొండ నవాబుల వశమైంది. కడప నవాబు మదనపల్లి, వాయల్పాడు, పుంగనూరు తాలూకాలను, మిగతా తాలూకాలను ఆర్కాటు నవాబు గోల్కొండ నవాబు అనుచరులుగా పరిపాలించారు. గోల్కొండ రాజ్యం అంతమైన తర్వాత చిత్తూరు జిల్లాను కర్ణాటక నవాబులు పరిపాలించారు. 1758లో ఆర్కాటు నవాబు తమ్ముడైన అబ్దుల్ వాహెల్ భాను చంద్రగిరి కోట నుంచి పరిపాలించాడు. మహారాష్ట్రులు ఆర్కాటు నవాబైన దోస్త్ ఆలీఖాన్ ను దామల్ చెరువు వద్ద చంపివేశారు. వారి తర్వాత మైసూరు పరిపాలకుడైన హైదర్ ఆలీ చిత్తూరు జిల్లాను ఆక్రమించి కొద్దికాలం పరిపాలించాడు. మైసూరు యుద్ధాలలో హైదరాలీ ఆంగ్లేయుల చేతిలో ఓడిపోయాడు. 1792లో జరిగిన శ్రీరంగపట్నం సంధి ప్రకారం మదనపల్లి, వాయల్పాడు, చంద్రగిరి తాలూకాలు నైజాం నవాబుకు, మిగతా తాలూకాలు ఆర్కాటు నవాబుకు ఆంగ్లేయులు జిల్లాను పంచి ఇచ్చారు. బ్రిటిష్ సైన్యాల ఖర్చుల కింద సైనిక సహకార పద్ధతిని అనుసరించి నైజాం నవాబు రాయలసీమ జిల్లాలతో బాటు చిత్తూరు జిల్లాను కూడా 1801 లో ఆంగ్లేయులకు కట్టబెట్టాడు.
చిత్తూరు ఉత్తర ఆర్కాటు జిల్లాకు కేంద్రంగా ఉండేది. కొంతకాలం తర్వాత అక్కడ తీవ్ర అలజడులు ప్రబలగా జిల్లా కార్యస్థానాన్ని ఆంగ్లేయులు చిత్తూరు నుంచి వెల్లూరుకు మార్చారు. అయినా 1874 వరకు చిత్తూరు ఆంగ్లేయుల సేనలకు కేంద్రంగా ఉండేది. 1911లో కడప జిల్లా నుండి మదనపల్లి, వాయల్పాడు తాలూకాలను, మైసూరు జిల్లా నుండి పుంగనూరు, కుప్పం తాలూకాలను, చెంగల్పట్టు జిల్లా నుండి తిరుత్తణి తాలూకాలను విడదీసి చిత్తూరు జిల్లా అని ప్రత్యేక జిల్లాగా ఏర్పాటు చేయబడింది. ఆంగ్లేయుల వశమయ్యే నాటికి జిల్లా అంత జమీందారుల ఆధీనంలో ఉండేది. కొందరు జమీందారులు ఆంగ్లేయులను ఎదిరించి తిరుగుబాటు లేవదీశారు. ఇట్టివారిలో శ్రీకాళహస్తి, కార్వేటినగరం సంస్థానాలు ముఖ్యమైనవి. కానీ ఈ జమీందారీలు నిర్వహణ సరిగా లేక అప్పులపాలై అంతరించిపోయాయి. 1947లో భారతదేశానికి స్వాతంత్ర్యం వచ్చిన తర్వాత జమీందారీ విధానం పూర్తిగా రద్దయి రైతు వారీ విధానం అమల్లోకి వచ్చింది. 1953లో ఆంధ్ర రాష్ట్రం ఏర్పడ్డప్పుడు 20 జిల్లాల్లో ఒకటిగా ఆ రాష్ట్రంలో భాగమైంది.
మూలాలు
వర్గం:చిత్తూరు జిల్లా
ఏ.సి.జోస్
అంబట్ ఛాకో జోస్  (അമ്പാട്ട് ചാക്കോ ജോസ്; 1937 ఫిబ్రవరి 5 – 2016 జనవరి 23) భారతదేశ రాజకీయనాయకుడు. ఆయన కేరళ సీనియర్‌ కాంగ్రెస్‌ నేత, మాజీ పార్లమెంటరీ సభ్యుడు, మాజీ కేరళ శాసనసభ స్పీకర్‌గా సేవలనందించారు.
జీవిత విశేషాలు
ఆయన ఫిబ్రవరి 5 1937 న ఎడపల్లి, ఎర్నాకుళం జిల్లాలో జన్మించారు. ఆయన ప్రముఖ అంబట్ కుటుంబానికి చెందినవారు. ఆయన కోచిలోని సెంట్‌ అల్బర్ట్స్‌ కాలేజీలో బి.ఎస్సీ చేశారు. తరువాత ప్రభుత్వ న్యాయ కళాశాలలో ఎల్.ఎల్.బి. డిగ్రీని పొందారు. ఆయన కేరళ విద్యార్థి యూనియన్ స్థాపించడంలో ప్రముఖ పాత్ర పోషించారు. 1969 నుండి 1979 వరకు ఆయన కొచ్చిన్ సిటీ కార్పొరేషన్ లో కౌన్సిలర్ గా ఉన్నారు. 1972 లో ఆ కార్పొరేషన్ కు మేయర్ గా తన సేవలనందించారు. 1980 లో ఆయన కేరళ శాసనసభలో పారవూర్ నియోజకవర్గం నుండి ఎన్నికై తన సేవలనందించారు. ఆయన 1982 లో కేరళ శాసనసభ స్వీకర్‌గా సేవలు అందించారు. సాధారణ ఎన్నికల్లో 1996, 1998, 1999 లో కాంగ్రెస్‌ ఎంపీగా లోక్‌సభకు ఎన్నికై 11వ, 12వ, 13వ లోక్‌సభలలో ప్రాతినిధ్యం వహించారు. ఆయన కొంతకాలం "వీక్షణం డైలీ" వార్తాపత్రికకు ప్రధాన సంపాదకులుగా ఉన్నారు. ఆయన కేరళ రాష్ట్రంలో భారత జాతీయ కాంగ్రెస్లో కీలక వ్యక్తి.
మరణం
కొంతకాలంగా ఆయన గుండె సంబంధిత వ్యాధితో బాధపడుతున్నారు. చికిత్స పొందుతూ జనవరి 24 2016 ఉదయం మృతి చెందారు.
ఇతర లింకులు
వర్గం:1937 జననాలు వర్గం:2016 మరణాలు వర్గం:కేరళ శాసనసభ స్పీకర్లు వర్గం:కేరళ రాజకీయ నాయకులు వర్గం:11వ లోక్‌సభ సభ్యులు వర్గం:12వ లోక్‌సభ సభ్యులు వర్గం:13వ లోక్‌సభ సభ్యులు వర్గం:కేరళ రాష్ట్ర లోక్‌సభ సభ్యులు
నింగలెన్నె కమ్యూనిస్టాకి
నింగలెన్నె కమ్యూనిస్టాకి (నన్ను కమ్యూనిస్టుగా మార్చావు) అనే నాటకం కేరళ సమాజంలో ప్రకంపనలు సృష్టించింది. ఆనాటి సమాజంలో భూస్వాముల పెత్తనానికి, దోపిడికి వ్యతిరేకంగా పోరాడండి అనే సందేశంతో రూపొందించిన ఈ నాటకం ప్రజలను ఉద్యమంలోకి దింపింది. భూస్వామ్య దుర్మార్గాలకు వ్యతిరేకంగా ప్రజలను కదనానికి కదలించింది.
తొప్పిలి భాసి రచించిన ఈ నాటకాన్ని కేరళ పీపుల్స్‌ ఆర్ట్‌ క్లబ్‌ (కె.పి.ఎ.సి.) 1952 డిసెంబరు 6 తేదీన తలశేరి పట్టణంలో సుదర్శన్‌ హాల్లో ప్రపథమంగా ప్రదర్శించింది. అప్పటివరకూ తమిళనాడుకు చెందిన నాటక సమాజాలు పౌరాణిక నాటకాలను కేరళలో ప్రదర్శిస్తుండేవి. జనార్దన్‌ కురూప్‌, ఎన్‌.రాజగోపాలన్‌ నాయక్‌, కె.ఎస్‌.రాజామణి, ఒఎన్‌వి శివరాజన్‌ తదితరులు తొప్పిలి భాసి రచించిన నాటకాన్ని సమాజంలో జరుగుతున్న భూస్వామ్య దోపిడికీ, దౌర్జన్యానికి వ్యతిరేకంగా ప్రజలను చైతన్య పరచడానికి సాధనంగా వినయోగించుకోనాలని నిర్ణయించారు. రాష్ట్ర వ్యాప్తంగా 10 వేల ప్రదర్శనలు నిర్వహించారు.
నాటక సారాంశం
ఒక భూస్వామి కొడుకు కమ్యూనిస్టు పార్టీ పట్ల ఆకర్షితుడై, పార్టీ ఆశయాలకు అనుగుణంగా పని చేయడం ప్రారంభిస్తాడు. భూస్వామి అయిన తండ్రిని ఎదురించి పోరాటం చేస్తాడు. భూస్వామ్య విధానానికి వ్యతిరేకంగా వ్యవసాయ కూలీలను సమీకరిస్తాడు. ఉద్యమాలు నిర్వహిస్తాడు. ఈ నాటకం చివరిలో కథా నాయకుడి తండ్రి (భూస్వామి) భూస్వామ్య విధానం మారాలన్న తన కుమారుని ఆశయాన్ని అంగీకరిస్తాడు. 'నన్నూ కమ్యూనిస్టుగా మార్చావు. నాకు ఎర్రజెండా ఇవ్వు...' అని కొడుకుతో అనడంతో నాటకం ముగుస్తుంది.
ఫలితాలు
ఈ నాటకం కేరళ ప్రజలను అమితంగా ఆకట్టుకుంది. వారి ఆలోచనలపై ఎంతో ప్రభావం చూపింది. భూస్వామ్య వ్యతిరేక పోరాటంలో వేలాదిమంది ఆకర్షితం కావటానికి ఎంతో దోహద పడింది. 1952లో కేరళలో కమ్యూనిస్టు పార్టీ అధికారంలోకి రావడానికి ఈ నాటకం కూడా దోహదపడిందని అప్పట్లో పత్రికలు వ్యాఖ్యానించాయి. దీనిని బట్టి అర్థం చేసుకోవొచ్చు : మలయాళ సమాజంపై ఈ నాటకం ఎంతటి ప్రభావాన్ని చూపిందో..!
60 ఏళ్లు పూర్తయిన సందర్భంగా 2012 డిసెంబరు 6న ఈ నాటకాన్ని తొలి ప్రదర్శన జరిగిన హాల్లోనే ప్రదర్శించటం చాలా ఉత్తేజం కలిగించింది.
కళ కళకోసం కాదు, ప్రజల కోసం ... అన్న సూక్తిని అనుసరించి, కళల ద్వారా ప్రజలను చైతన్య పరచి, వారిని ఉద్యమాల్లోకి తీసుకురావటానికి కమ్యూనిస్టు పార్టీలు ప్రజా కళల ద్వారా కృషి చేస్తూనే ఉన్నాయి. ఈ కృషి మరింత ఉధృతంగా జరగాల్సిన అవసరం నేడు ఎంతైనా ఉంది. స్వాతంత్య్రానంతరం ప్రజల సొమ్ముతో, సోషలిస్టు రష్యా సహకారంతో నిర్మించిన అనేక ప్రభుత్వ రంగ సంస్థలను నేడు క్రమంగా ప్రైవేటు పరం చేస్తున్న వైనం మనం చూస్తూనే ఉన్నాం. భూమి, ఖనిజాలు వంటి సహజ సంపదలను బడా పెట్టుబడిదారులకు అప్పనంగా ధారాదత్తం చేస్తున్నారు నేటి పాలకులు. అధికారాన్ని అడ్డం పెట్టుకుని లక్షల కోట్లు దండుకుంటున్నారు. ఇదంతా కప్పిపుచ్చడానికి ప్రజలను యాచకులుగా మారుస్తున్నారు. భూ సంస్కరణలు అమలు చేస్తామని, ప్రకృతి వనరుల ఫలితాలను ప్రజలకు అందిస్తామని; ప్రజలందరికీ కూడు, గూడు, గుడ్డ వంటి మౌలిక అవసరాలు సమకూరుస్తామని వాగ్దానం చేసిన పాలకులు వాటన్నింటినీ తుంగలో తొక్కి అడ్డగోలుగా వ్యవహరిస్తున్నారు. విద్య, వైద్యం ప్రాథమిక అవసరాలు ప్రజలకు అందకుండా చేసి, రూపాయికి కిలో బియ్యం, ఉచితంగా ల్యాప్‌టాప్‌లు వంటి ఆకర్షక పథకాలతో ఓట్ల పంట పండించుకోవాలని తహతహలాడుతున్నారు.
వర్గం:మలయాళ నాటకాలు